For snart fire år siden, da omskæringsdebatten sidst rasede, tegnede der sig ligesom i dag et politisk flertal for et forbud mod drengeomskæring.

Dengang argumenterede folketingsmedlem Özlem Cekic (SF) i Politiken sammen med journalist Martin Krasnik, advokat Bjørn Elmquist, kunstner Marco Evaristti, foredragsholder Jacob Holdt, sognepræst Kathrine Lilleør, forhenværende overrabbiner Bent Melchior, biskop Karsten Nissen, kunstner Tal R og nu afdøde chefredaktør Tøger Seidenfaden i kraftige vendinger imod et forbud mod omskæring.

Fraset Tøger Seidenfaden, som desværre er lovligt undskyldt, kan det undre, at disse prominente debattører er fuldstændig tavse i den aktuelle omskæringsdebat. I 2008 skrev de blandt andet:



»Hvis drengene fik varige men, eller hvis det havde konsekvenser for deres seksualitet, ja, så skulle indgrebet naturligvis forbydes. Modstanderne af omskæring henviser altid til anekdoter og meget upræcise undersøgelser, men aldrig til ordentlige, lægefaglige beviser på disse negative konsekvenser. Det skyldes, at de ikke findes«.

Özlem Cekic, Martin Krasnik, m.fl. (2008)